Izdelava logotipa ni enostranska, saj poznamo več oblik:
Monogramski oz. črkovni logotip. Ti so oblikovani le iz črk, največkrat pa se uporabijo pri podjetjih, katera imena so precej dolga. Primer NASA, kjer si je precej lažje zapomniti le 4 črke, kot pa Nacionalna zrakoplovna in vesoljska uprava. Tako si le s parimi črkami, podjetja poenostavijo in ustvarijo privlačno blagovno znamko. Besedni logotip je zelo podoben prvemu, temelji pa predvsem na celotnem imenu podjetja. Če ima podjetje atraktivno ime, je v kombinaciji z izrazito tipografijo (pisavo), mogoče ustvariti močno prepoznavnost blagovne znamke. (primer Google, Dormeo) Slikovni znaki so ikone ali grafični logotipi. Verjetno vam na prvo misel pade slika obgrizenega Applovega jabolka ali pa Twitterskega ptička. Tu je pomembno izbrati primerno sliko, ki bo simbolično odražala lastnosti podjetja.
Abstraktni logotipi so posebna vrsta slikovnega logotipa. Poleg prepoznavne slike, kot je v Applovem primeru, vam abstraktna geometrijska oblika izoblikuje podobo vašega podjetja. Namesto, da se omejujete na sliko nečesa prepoznavnega, vam abstraktni logotipi omogočijo, da si ustvarite edinstven znak. (primer Pepsi ali Adidas)
Emblem je sestavljena oblika logotipa iz slike in besedila. Za primer pomislite na značke ali pečate. Ti dajo videz tradicionalnosti, zato so pogosta izbira za številne šole, organizacije ali agencije.